L'Arnau de Vilanova deriva els primers vuit pacients greus no-covid a Vall d'Hebron La República\nACN Lleida.-L’Hospital Arnau de Vilanova ha començat a derivar pacients no-covid a centres d’altres regions sanitàries. En concert, el centre lleidatà va derivar divendres vuit pacients greus amb altres patologies […]\nACN Lleida.-L’Hospital Arnau de Vilanova ha començat a derivar pacients no-covid a centres d’altres regions sanitàries. En concert, el centre lleidatà va derivar divendres vuit pacients greus amb altres patologies a l’Hospital Vall d’Hebron. Entre aquests, hi ha dues embarassades amb símptomes de covid-19. Salut també ha anunciat un pla per derivar pacients de diferents comarques de les regions sanitàries de Lleida i l’Alt Pirineu i Aran a centres d’altres territoris. En concret, pacients del Pirineu es derivaran al Parc Taulí de Sabadell, de la Segarra a centres de Manresa i Igualada, i d’altres comarques de Ponent a Reus. A més, ja ha obert una tercera planta d’hospitalització a l’Arnau i se n’ha reservat una altra a l’Hospital Santa Maria.\nL’Arnau de Vilanova no ha rebut més personal per destinar a la tercera planta que ha obert el centre, tot i la crida que s’havia fet durant la setmana per reforçar el centre sanitari. Metges de l’Arnau i del Santa Maria s’han reestructurat els torns de treball per donar servei en aquesta tercera planta, tal com ha explicat el gerent territorial de l’ICS a Lleida i GSS, Ramon Sentís. Les altres dues ja estan plenes i la tercera disposa de 25 llits. Sentís ha remarcat que continua havent manca de personal. Per donar servei a la tercera planta de l’Arnau, doncs, explica que s’han reorganitzat internament, també l’equip d’infermeria. S’han creat equips de treball multidisciplinars. Mentre que a planta estan liderats per internistes i pneumòlegs, acompanyats de personal d’altres especialitats, a l’UCI els pacients estan atesos pels intensivistes que tenen la col·laboració també de professionals d’altres especialitats.El gerent territorial de l’ICS a Lleida ha explicat que a més, hi ha una complexitat afegida. “Estem en període de vacances i els professionals necessiten parar perquè estan molt cansats tant físicament com psicològica”, ha reconegut. Sentís, però, espera rebre ajuda de professionals sanitaris experts en crítics la setmana que ve que incorporarien als equips de treball actuals. Destaca que també han demanat específicament personal d’infermeria i també personal per a primària, que és on falta més gent. En aquest sentit ha destacat que cal reforçar tant l’Atenció Primària i com Salut Pública per poder fer seguiment dels contactes de positius de covid-19, on també falta molt personal.Per la seva banda, el director de CatSalut, Adrià Comella, ha afegit que a més de tenir dissenyats els circuits de derivació de pacients, s’ha preparat el pavelló Onze de Setembre per acollir malalts en cas que comencin a faltar llits a l’Arnau. “Espero que no calgui utilitzar-lo”, però, ha reconegut. També ha recordat que el Nastasi ja actua com a Hotel Salut.


L’AJUNTAMENT ACCELERA EL PAGAMENT DE FACTURES FINS A REDUIR EL TERMINI D’ABONAMENT A 15 DIES\nL’equip de govern de l’Ajuntament de Sant Lluís treballa per a implementar mesures que puguin ajudar a fer front a l’actual situació de confinament i d’aturada de l’economia. En la línia de treball acordada conjuntament per tots els Ajuntaments de Menorca, s’impulsen actuacions que puguin ajudar a la ciutadania a paliar els efectes del confinament. Des del principi s’han congelat els terminis de pagament d’impostos i tributs, no es cobra pels serveis que no es presten i s’han flexibilitzat els pagaments fraccionats, entre altres mesures.\nAixí, mentre s’estudien mesures de tot tipus a implantar a mig termini, des de l’Ajuntament de Sant Lluis s’ha accelerat des del primer moment la tramitació interna dels pagament de factures, per tal d’aportar liquidesa a empreses i autònoms. En aquest sentit, l’objectiu és pagar les factures amb la major celeritat possible, fet que ja s’està aconseguint.\nAbans de la declaració de l’estat d’alarma, el termini mitjà de pagament de les factures era d’un mes i mig (45 dies aproximadament) des de la seva comptabilització. Amb l’acceleració dels tràmits, cada setmana es va reduïnt aquest termini de pagament, de tal manera que:\n- Aquesta setmana (del 13 a 17 d'abril), es pagaran les factures registrades fins el 15 de març. Per tant, es pagarà a 30 dies.\n- La setmana següent (de 20 a 24 d'abril) es pagaran les factures registrades fins el 31 de març. Per tant, es pagarà a aproximadament 21 dies.\n- La setmana posterior (de 27 d'abril a 1 de maig), es pagaran les factures registrades fins al 15 d'abril i, per tant, s'estarà pagant a dues setmanes vista (15 dies).\nD’aquesta manera, i tenint en compte els imports abonats en els darrers mesos, cada setmana des de les anunciades es pagarà una mitjana de 140.000 euros en factures (tenint en compte que cada setmana es paguen factures de dues setmanes).\nA la vegada, s’està accelerant també el retorn de les fiances i avals diposats a l’Ajuntament per part de contractistes i promotors per a l’execució d’obres. L’import mitjà de cada aval és de 3.000 euros.\nAquesta acceleració dels tràmits ha de permetre que els recursos que pertanyen als ciutadans, empresaris i autònoms, puguin estar a la seva disposició en el menor temps possible, en temps en que moltes empreses han vist reduïts de manera dràstica els seus ingressos per l’aturada de l’economia i pel confinament obligat.\nDes de l’Ajuntament de Sant Lluís es treballa en la implementació d’altres mesures, sempres des de la recerca de l’acord entre les diferents administracions i també entre els diferents grups polítics. Una altra acció que s’ha posat en marxa és l’acceleració dels tràmits administratius interns per autoritzar els permisos i llicències d’obra.\nDes de l’equip de govern es fa una crida la a la ciutadania a mantenir una actitud responsable en aquesta situació, sobretot als sectors econòmics que que reprenen l’activitat en aquests dies, i que han d’extremar les mesures de seguretat i d’higiene. A la página web municipal es podrá trobar un recull de totes aquestes mesures dictades per les altres administracions, i també es fa feina per habilitar un servei d’acompanyament, informació i ajuda a la tramitació de tots els ajuts als que tenguin accés els diferents col·lectius.


Fes un vol turístic amb parapent biplaça, des d’on podràs observar la majestuositat del territori per on et desplacis. Els vols tenen una durada de 30 minuts i es poden realitzar des de diferents indrets; a La Cerdanya, descobrint la vall més turística del Pirineu, al Berguedà, enfilant-te més amunt que el Pedraforca, al Solsonès, sobrevolant el Port del Compte i la Llosa del Cavall, i al Bages, emmirallant el cor de Catalunya.\nLes opcions són vàries, i qualsevol altra zona de vol es pot demanar específicament.\nEn cas de mala previsió meteorològica el vol es cancel·larà i s’ajornarà per un altre dia (pactat amb el client en el mateix moment de l’anul·lació). Material tècnic, pilot titulat i assegurança inclosos en l'activitat. Zona de l'activitat a escollir entre diverses opcions en el moment de la reserva. No es pot assegurar la possibilitat de fer vols simultanis.


Complex Magnolia - All Inclusive Varna Bulgària - Ofertes d'hotels amb els MILLORS DESCOMPTES EN LÍNIA\nDescompte a Complex Magnolia - All Inclusive\nHabitació per a 2 persones amb vista al mar (2 adults i 1 infant) - Habitació\nGolden Sands, Chayka, Varna, Bulgària - Veure al mapa\nHabitació Doble amb Vista Parcial sobre el Mar (2 Adults + 2 Nens) (Double Room with Side Sea View (2 Adults + 2 Children))\nMés informació sobre Complex Magnolia - All Inclusive\nConvenientment situat a Golden Sands, Sunshine Magnolia & SPA - All Inclusive és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Sunshine Magnolia & SPA - All Inclusive és compromet a que la seva estada sigui el més còmoda possible. L'hotel ofereix Wi-Fi gratuït en totes les habitacions, recepció 24 hores, express check-in/check-out, magatzem d'equipatge, lloguer de cotxes per garantir el més gran comfort possible als seus clients.\nL'ambient de Sunshine Magnolia & SPA - All Inclusive es reflexa en cada habitació. aire condicionat, servei de despertador, mini bar, balcó/terrassa, telèfon són només algunes de les comoditats a la vostra disposició. Durant el dia podeu gaudir de l'atmòsfera relaxant de bany, platja privada, centre esportiu, sauna, piscina exterior. Amb una localització ideal i amb comoditats imbatibles, Sunshine Magnolia & SPA - All Inclusive no troba competidors en cap categoria.\nEls clients han de presentar un document d’identitat amb fotografia i una targeta de crèdit durant el registre d’entrada. Les peticions especials són segons disponibilitat i poden comportar suplements. Cal que informeu el Complex Magnolia - All Inclusive de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. Cal fer el pagament abans de l'arribada amb transferència bancària. L'allotjament es posarà en contacte amb tu després de fer la reserva i et donarà més informació.


Solidaritat amb les encausades d’Aturem el Parlament!\n– 20 març 2015Categories: Calendari, En moviment, Notícies 21 març 201519:00to20:00El proper dissabte 21 de març companyes solidàries de Tarragona es concentraran en suport a les encausades per l’acció ‘Aturem el Parlament’. La concentració, convocada a través de les xarxes socials, començarà a les 19h a la plaça de la Font de Tarragona en solidaritat amb les indignades que estan en perill d’ingrés a la presó per la protesta contra les retallades del govern de CiU el 15 de juny de 2011 als accessos del parc de la Ciutadella.\nEl passat 18 de març es va fer pública la sentència del Tribunal Suprem que anul·la l’absolució de vuit de les encausades per l’acció d’Aturem el Parlament i les condemna a tres anys de presó. Recordem que aquesta sentencia resol un recurs interposat per la Fiscalia, el Parlament de Catalunya, la Generalitat i Manos Limpias contra l’absolució dictada per l’Audiència Nacional el juliol de l’any passat.


Moon River | Nosaltresllegim\nTítol: Moon River\nVicenç Villatoro aconsegueix a la seva darrera novel·la Moon River parlar-nos de l’amor, de la solitud i de la mort en un to tan càlid i serè que desitjaries que no s’acabés la història entre el Pere i la Maria. Una història que es desenvolupa durant un diumenge 11 de setembre, casualment com el d’aquest any, a l’Hospital Clínic de Barcelona.\nFruit de l’atzar, el Pere i la Maria -dues persones adultes, madures- coincideixen a una sala d’espera i d’aquesta manera es van coneixent, es van obrint l’un a l’altre explicant-se les seves malalties i les seves vides personals, que esdevenen buides i tristes, tot i que pertanyen a móns diferents. I així es va creant una certa complicitat entre els dos que fruit de la imaginació i de la soledat esdevé en un possible enamorament, una atracció física però bàsicament emocional, per necessitat. Potser es confonen?\nLa por a la mort, el pas del temps i les incerteses dels resultats mèdics són companys de viatge dels dos protagonistes, però una mort i un temps que cadascú d’ells ho viu amb diferent intensitat i perspectiva segons el punt en que es troben les seves malalties.\nA aquesta novel•la, Nosaltres, podreu comprovar com la companyia i la comprensió en moments difícils poden arribar a equiparar-se en quelcom més profund que l’empatia, gairebé en l’amor. I amb la banda sonora de la cançó Moon River, de Henri Mancini.\nAquesta entrada s'ha publicat en 2011, Drama, Narrativa, Vam publicar-ho fa temps... i s'ha etiquetat amb Escrit originalment en català, Vicenç Villatoro el 10 d'octubre de 2011 per Cèsar.\n← Terra baixa Els amants volàtils →\n8 pensaments a “Moon River”\nMontserrat Brau 10 d'octubre de 2011 a les 21:13\nCèsar, rebre llibres a nosaltresllegim que no siguin súpernovetat m’agrada molt! Aquest ja té una temporadeta, però llegint el teu comentari, vénen ganes d’anar a la llibreria (o a la biblio!) i animar-se a llegir-lo!! Moltes gràcies!\nCèsar 11 d'octubre de 2011 a les 9:20\nGràcies, Montse. Moon River és una novel·la que tenia ganes de llegir des de feia mesos i no m’ha decebut, ben al contrari, la recomano a tothom. És d’aquelles lectures que no tenen edat.\nMontserrat Brau 11 d'octubre de 2011 a les 18:00\nJo me n’he llegit una altra que també tens ganes de llegir: la del David Vann! Algun dia, si vols, farem intercanvis…\nCèsar 11 d'octubre de 2011 a les 19:19\nNo hi ha millor lectura que la del David Vann després que acabi la del Peixoto, Montse!!! Dos escriptors magnífics, sincerament penso que dels millors que hi ha actualment.\nMontserrat Brau 12 d'octubre de 2011 a les 12:07\nCèsar, segur que farem intercanvis!! No he llegit mai Peixoto i, sentint-te, se m’encomanen les ganes…\nComunicadora 20 d'octubre de 2011 a les 20:33\nCèsar jo també celebro que els llibres que són estricte novetat tinguin cabuda. L’elecció és molt bona. El llibre és d’una tendresa que posa la pell de gallina i la Marchena d’en Vicenç per explicar-ho no té desperdici. Jo també recomano la noveŀla!!!\nMontserrat Brau 20 d'octubre de 2011 a les 22:23\nCaram! Més motius per afegir-lo a la llista! Gràcies, comunicadora!\nRetroenllaç: Moon River | Quadern de mots


Castell d’Aro inaugura demà la rehabilitació de l’espai de l’Antic Casino – Arxiu d'actualitat local\nCastell d’Aro inaugura demà la rehabilitació de l’espai de l’Antic Casino\nL’Ajuntament de Castell-Platja d’Aro inaugura demà al migdia el nou espai municipal de l’Antic Casino de Castell d’Aro. La inauguració coincideix amb la festivitat de Sant Isidre Llaurador. Les obres de rehabilitació integral de l’edifici, executades pel consistori, estan enllestides en la seva major part. L’immoble va ser adquirit pel consistori l’any 2014 per valor de 270.000 euros i està situat al carrer del Castell números 15-17, a tocar del Castell de Benedormiens i annex al Museu de la Nina –antiga seu de la Casa de la Vila.\nL’edifici estava dividit en dos cossos principals, amb diverses plantes amb un doble accés, i que ara estan comunicats interiorment amb una escala i un ascensor comú. Alhora també s’ha connectat amb l’edifici del Museu de la Nina, on es faran obres d’ampliació i remodelació per reobrir-lo l’estiu de 2019. Un dels elements més característics de l’edifici és l’antiga sala de ball de doble alçada amb una galeria interior, un espai emblemàtic que s’ha recuperat tot mantenint l’essència i l’estètica original, però amb les mesures de seguretat actuals. Gràcies a la seva recuperació esdevé un nou espai diàfan per fer-hi activitats culturals, socials o comunitàries.\nEn una altra part de l’edifici s’hi han traslladat les oficines tècniques de la regidoria de Cultura, Ensenyament i Patrimoni. Un dels accessos de l’edifici esdevindrà punt d’informació turística en èpoques i moments assenyalats de l’any; i l’altre, de dimensions més àmplies, és l’entrada principal a l’equipament i comunica amb els nous lavabos i, alhora, amb el Museu de la Nina, que compartirà aquests serveis i podrà mantenir una entrada independent o bé utilitzar el punt d’accés de l’Antic Casino. El consistori ha invertit prop de 465.000 euros en les obres de rehabilitació.\nMés enllà de la inauguració de l’Antic Casino, la vila de Castell d’Aro celebra durant tot el cap de setmana una nova edició de la Festa de sant Isidre Llaurador, que entre les activitats comptarà amb la mostra de les composicions del 64è Concurs de flors, fruits del camp i plantes ornamentals.\nCastell d’Aro inaugura demà la rehabilitació de l’espai de l’Antic Casino added by Redacció on 21/05/2018


Participació del Consorci en la jornada tècnica d’Espais Naturals de la Diputació de Barcelona – Benvinguts al Parc Natural Collserola\nParticipació del Consorci en la jornada tècnica d’Espais Naturals de la Diputació de Barcelona\nPresentació de la col·laboració de l’Associació de Veïns i Veïnes de Santa Maria de Vallvidrera-Mas Sauró i el CPNSC en la gestió del patrimoni d’aquesta zona\nEl passat 14 de novembre es va organitzar a Canet de Mar una jornada que tenia com a objectiu presentar diferents experiències de governança d’espais protegits, que s’estan duent a terme de forma conjunta entre els agents públics (administracions) i privats (propietaris, entitats del tercer sector ambiental, empreses, etc.).\nEl Consorci, juntament amb representants de l’Associació de Veïns i Veïnes de Santa Maria de Vallvidrera-Mas Sauró van ser convidats a presentar la col·laboració que des de l’any 2014 duen a terme dins del marc dels programes de Foment de la participació i suport al voluntariat. Actualment aquesta entitat col·labora de forma activa en diversos programes:\nEn el Col·laborem amb el Parc, fent l’apadrinament del patrimoni de la zona. Dins d’aquest marc han fet:\nRecerca d’informació sobre els diferents elements que hi ha a la zona de Mas Sauró: basses, bòbila, forn de calç, antigues construccions (cases dels treballadors del pantà…).\nRecuperació de la font de la Mina de Mas Sauró: recinte i camí d’accés.\nRecuperació del forn de calç i espais associats: pedreres, etc.\nEn diferents projectes de participació en la gestió:\nEn el d’erradicació de l’ailant, fent divulgació de la problemàtica als veïns i veïnes de la zona, col·laborant en el control i seguiment dels ailants existents, i facilitant el tractament per part del Consorci dels que hi puguin haver en les parcel·les privades.\nEn el de distribució i control de les plantes exòtiques invasores existents a la zona, col·laborant en la divulgació de la problemàtica i en el mapatge, l’eliminació i el seguiment dels exemplars detectats.\nA més, també participen en les diferents trobades anuals de la Taula d’Entitats Col·laboradores del Parc Natural.\nPrograma de foment de la participació i del voluntariat al Parc


Llibertat - Blogs Escola Sant Gregori\nPublicat per\tIgnasi Lasheras Quintas a\t Dijous, 16 Novembre 2017 a ESGPENSAMENT\nHola de nou. Aquest post és per posar en comú les nostres notes sobre aquest concepte, la llibertat. Recordeu però que aquest és un treball en equip, i que cada comentari que feu ha de contenir NOMÉS UN argument, o definició, o exemple o observació. No heu de posar en un comentari totes les anotacions que tingueu, aquesta no és la funció d'aquest blog.\nRecordeu també que heu de llegir els comentaris dels vostres companys, i no repetir-vos. Altre cop, aquí fem un treball en equip, i si ho pensem així no té sentit repetir el que un company ja ha fet. Si no estic d'acord amb l'argument que ha escrit algú, o vull corregir la definició d'un company, o millorar un exemple, el que he de fer és respondre el seu comentari (clicant a sota del comentari mateix, on diu "contestar"). Però no fer un comentari nou.\nRecordeu que a classe hem vist diferents definicions de la paraula “llibertat”, i que, per alguna raó que hauríeu de saber explicar, vaig citar la següent frase d’ Heràclit d’Efes (535 - 475 a. C.):\n”Cal que el poble lluiti per defensar la llei, tant com cal que lluiti per defensar la seva muralla”\nSabríem dir quina relació pot tenir aquesta afirmacio amb la llibertat? Sabríeu aplicar la frase d'Heràclit no a una ciutat, sinó a una persona? Creieu que la nostra llbertat personal té, no només enemics externs, sinó també algun enemic intern (en nosaltres mateixos), com passa amb la ciutat d'Heràclit?\nÁlex\tLópez\tGarrido López Garrido Dijous, 31 Maig 2018\nJo crec que la llibertat és un estat,un estat és una manera de ser temporal.Segons el diccionari la llibertat és la capacitat de la voluntad humana de elegir entre diversas possibilats hi ha dues facultats que guien la nostra acció,desig i voluntad.\nla lllibertat en llatí (libertas) es la capacitat d'escolir sobre tot tipus de coses.Es una idea q es q no estas sotmés a un homa ,deu,etc.\nDir lo qie pemsem és tenir llibertat d'expressió. Tenim moltres maneres de dir lonque pensem\nLa llibertat és poder escollir un cop assolit un determintat criteri i/o coneixement (per exemple llegint o informant-te ) per poder actuar tenint en compte les normes existents. Per exemple, sense semàfors (que representen la llei de circulació) cadascú actuaria sense referències (verd pasar, taronja precaució i vermell aturar-se). No obstant, el dret a escollir permer saltar-se les normes perque tenim llibertat d'actuació i decisió .....\nMateu Torres Vidal Diumenge, 18 Març 2018\nSi siguessim lliures de fer el que volguem, o si tinguessim que fer el que ens diguin, que seria el que tingués més lliertat? Tenint en comte que si siguessim completament lliures ens podrien matar i si tinguessim masses normes no podriem fer res.\nla frase de "és lliure aquell que no té limitades les possibilitats d'actuar,expressar-se o triar, ni per obligacions ni pel poder d'un altre", crec que sí que es certa, però si per exemple els meus pares em donen tota la llibertat, però s'expressen amb mi com donant-me la seva opinió, sóc 100% lliure?\n* per exemple: fes el que vulguis, pero jo no hi aniria...\nContestar Cancel·la · A Celia Bonet Candell els hi agrada aquest comentari.\njo, Àlex Muro, crec que la llibertat és absoluta, perquè si tu et vols morir, et mors, si tú vols ser pobe, ets pobre, però això només es pot aconseguir si tens superpoders.\naixí pots aconseguir el que vulguis o pots fer desaparèixer el que vulguis.\nÀlex, els exemples que poses no ajuden. Acceptem que si vols morir, mors; i que si vols ser pobre, pots ser-ho. Però no calen superpoders, per això. I si calen superpoders per fer determinades coses, ja no ets lliure de fer-les, no?\nÁlex\tLópez\tGarrido López Garrido Dimarts, 23 Gener 2018\nLa frase d´Heraclit ens vol dir que la llei ens d´ona un cert tipus de llibertat, les lleis no ens deixen fer algunes de les coses que nosaltres voldriem,pero ens d´ona la llibertat de tenir els nostres drets, aixi que hauriem de protagi les lleis,tan com qui protegeix les muralles d´una ciutat.\nContestar Cancel·la · A Ignasi Lasheras Quintas i Álex\tLópez\tGarrido López Garrido els agrada aquest comentari.\nMaria Svetlana Espinosa Palá Dimarts, 12 Desembre 2017\nJo penso que tot i que la llibertat sembla que és no estar lligat a cap obligació, no sempe podem fer el que volem o desitgem, per això hem de treballar la voluntat, que ens diu que és lo més correcte a cada moment i de vegades no ens deixa fer el nostre desitg més inmediat.\nIgnasi Lasheras Quintas Dimarts, 02 Gener 2018\nNora Juristo San Dimarts, 12 Desembre 2017\nLa frase d'Heràclit, vol dir que la llibertat d'una cuitat té enemics externs i interns. Les muralles serveixen per protegir la llibertat d'una cuitat dels seus enemics externs. I de la mateixa manera que defensem les muralles també em de defensar les lleis, perquè elles ens protegeixin dels enemics interns, que som nosaltres mateixos!!\nOlivia Sorensen Giro Dimarts, 12 Desembre 2017\nLa llibertat és un estat del qui no està lligat a cap poder o obligació que ell no accepti , també la llibertat és l'estat del ciudadà que viu sotmès a les lleis , pero pot actuar lliurement mentre no les incumpleixi .\nMolt bé! I algunes lleis ens les podem posar nosaltres mateixos, no trobes?\nCarla Comas Corbella Dimarts, 12 Desembre 2017\nL'individu per si sol és sempre lliure si hi ha alguna persona que no es lliure no es per ell mateix és per alguna cosa exterior. Es lliura qui fa el que desitja\nI no pot ser que tu mateix t'obliguis a fer una cosa diferent del que desitges, i que ho facis lliurement? Com per exemple llevar-se pel matí quan vols seguir dormint...\nHugo González Planas Dimarts, 12 Desembre 2017\nLa llibertat és el dret de poder escollir. Llibertat per opinar, per decir i actuar... Totes responen a un dret molt important. Hi ha un dit que diu, " la meva llibertat comença on acaba la teva". Aquest dit parla de respecta, limits i llibertat.\nI potser serveix per aclarir la frase d'Heràclit, oi? Pot ser que les lleis busquin establir aquest límit?\nJo crec que la llei es te que respectar perquè ens protegen de nosaltres mateixos. Com les muralles que ens protegeixen de linvesor.\nContestar Cancel·la · A Hugo González Planas els hi agrada aquest comentari.


Ifema, reticle i gos – A*Desk\nEl diumenge 1 de març de 2020 es clausurava la 39a edició de ARCOmadrid al recinte firal d’Ifema. Havia estat una edició estranya per les notícies que es rebien des d’Itàlia, on una estranya malaltia arribada de la Xina estava causant contagis i morts. Havia estat el tema de conversa principal durant la setmana escassa que dura la fira; sobretot, comentaris irònics sobre els italians, que ja se sap, i bromes a costa del raret de torn que, en els primers dies, va gosar utilitzar una mascareta. En general tots ens vam saludar, besar i abraçar com havíem fet des de sempre en rebre les visites als nostres estands.\nAmb prou feines 15 dies després es va decretar el confinament de tot el país al mateix temps que els contagis superaven els d’Itàlia. Tancats a les nostres cases, amb dolor i por, en un silenci desconegut a la ciutat, sabíem del món exclusivament a través dels mitjans de comunicació. I així vam veure a tota la premsa nacional la fotografia de l’hospital de campanya que es va instal·lar a Ifema el 23 de març. En poc més de 20 dies, el pavelló va passar d’allotjar la mateixa fira d’art que coneixíem des de fa 40 anys a produir una imatge aterridora que semblava sortida d’una pel·lícula distòpica.\n«L’hospital més gran d’Espanya» era la frase més repetida. «Construït en temps rècord». Primer al pavelló 5 i després al 7 i al 9, això és, els tres que precisament venien fent-se servir per a ARCO en les seves edicions regulars o de màxima extensió. 1300 llits, 100 posats UCI i tot ampliable per si fos necessari més del que fora. Els espanyols demostràvem la nostra capacitat organitzativa per a donar-li la volta a la realitat i muntar un hospital on una mica abans hi havia art contemporani, igual que, a penes un mes abans, havíem vist fer als xinesos amb un gest de superioritat (quan, òbviament, aquesta malaltia era cosa dels altres, a nosaltres no ens anava a passar això…). Ara també ens enfrontàvem a l’espant d’un espai de gairebé 10000 metres quadrats i més de 10 metres d’altura ocupat per llits.\nL’elecció d’Ifema es justifica per motius evidents: l’existència d’un edifici buit i disponible, la seva situació física integrada en un sistema de comunicacions, les possibilitats funcionals dels pavellons. Així, el 7 i el 9 es prefereixen abans que altres perquè compten amb canalitzacions subterrànies que permeten portar oxigen a cada llit. Una dada inicialment pràctica que, de sobte, s’omple de l’horror de les implicacions. Llavors recordem que Ifema ja havia servit altres vegades per a donar un servei d’emergència: quan va rebre els cossos recuperats de l’accident del Spanair o de les víctimes dels atemptats de l’11-M.\nAl mateix temps que aquesta imatge, va arribar la retòrica pròpia del temps de guerra: batalla contra el virus, hospital de campanya, estratègia de lluita. El que ens estava passant va deixar de ser la vida habitual per a ser el que hi ha abans de la tornada a la normalitat, que no és ni el que era abans i ni això de sempre. En un moment d’excepció, el llenguatge deixa els seus usos habituals per a prendre nous significats, però és el record de l’ús anterior el que (en connectar l’abans amb l’ara) ens fa ser conscients de l’excepcionalitat que estem vivint.\nEl tipus d’estructura a la qual pertany Ifema és la creació icònica de l’arquitectura del moviment modern. És l’anomenat «contenidor»: un edifici bàsic, en aparença depurat gràcies a l’ús del formigó i l’acer, sense elements decoratius que el vinculin amb una sola funció determinada i, per tant, adaptable a qualsevol finalitat. Neteja de formes, usos infinits. Són resultat i símbol de la modernitat. Per tant, no és d’estranyar que la mateixa construcció serveixi (malsons de l’arquitectura tardocapitalista apart) per a un poliesportiu o una biblioteca, per a un aeroport o per a un teatre. Per a un recinte firal o per a un hospital. Una llegenda urbana diu que l’edifici de la Facultat de Ciències de la informació de Madrid es va projectar inicialment per a ser una presó.\nRosalind Krauss va escriure que el reticle és l’estructura bàsica de l’art del segle XX. Per a la crític d’art, aquesta forma «[…]anuncia la voluntat de silenci de l’art modern […] la seva hostilitat respecte a la narració[…] gira l’esquena a la naturalesa». És «antinatural, antimimètica, antireal», «en la monotonia de les seves coordenades, el reticle serveix per a eliminar la multiplicitat de dimensions d’allò real […]» (R. Krauss, L’originalitat de l’avantguarda i altres mites moderns, 1985). Per tant, no és estrany que aquesta formació de llits ens recordés immediatament a una obra d’art. Gairebé podria haver estat una performance a càrrec d’algun artista que participés a la fira. Un projecte especial. Un esdeveniment d’ARCO dels que surten a la premsa. Una d’aquestes peces de les quals es comenta el preu o et pregunten que com es ven (una partitura? instruccions sobre paper?). De les quals s’afirma amb seguretat que això no és art. El mateix podria haver passat amb altres de les imatges que van aparèixer als mitjans en aquests dies. Recordo especialment una fila de bombones d’oxigen inquietantment ordenades.\nEl terror apareix a vegades en unir dues imatges que no haurien d’estar juntes. Javier Marías ho descriu a Totes les ànimes, quan el personatge del coix Alan Marriott parla del seu gos, que té una cama amputada i que, en la seva companyia, no crida tant l’atenció com ho faria si caminés al costat d’una noia perfectament sana. L’horror, diu, depèn «en bona part de l’associació d’idees. De la conjunció d’idees. De la capacitat per a unir-les. Vostè pot no associar mai dues idees de manera que li mostrin el seu horror, l’horror de cadascuna d’elles, i així no conèixer-ho en tota la seva vida. Però també pot viure instal·lat en ell si té la mala sort d’associar contínuament les idees justes. Per exemple, aquesta noia que ven flors davant de casa seva. No hi ha res terrible en ella, per si sola no pot infondre horror. Al contrari. Resulta molt atractiva. És simpàtica i amable…. Però aquesta noia pot infondre horror. La idea d’aquesta noia associada a una altra idea pot infondre horror. No ho creu? Encara no sabem quina és la idea que falta, la idea adequada per a infondre’ns-ho».\nJoaquín García Martín: madrileny llicenciat en Geografia i Història per la Universidad Complutense de Madrid professionalment ha col·laborat amb diverses institucions dedicades a l'art contemporani a Espanya. Va ser membre del col·lectiu Doméstico. Va ser director de la galeria Helga d'Alvear. El 2012 funda garcía galeria que dirigeix fins al 2020. També entrevista a artistes a la sèrie de podcast “Hablar normal y corriente” per a la web de l'editorial Caniche.


Vista Caribe Playa del Carmen Mèxic - Ofertes d'hotels amb els MILLORS DESCOMPTES EN LÍNIA\nCalle 6 Norte, Platja del Carmen, Playa del Carmen, Mèxic, 77710 - Veure al mapa\n"The B&B was great,just one problem if you were late having a..."\nMés informació sobre Vista Caribe\nTant si es tracta d'un viatge de plaer com si és de negocis, Vista Caribe és una elecció d'allotjament magnífica quan visiten Playa del Carmen. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Els visitants d'aquest hotel, poden gaudir d'anar a les atraccions més importants de la ciutat: Dive Mike, Phocea Riviera Maya, Yucatek Divers.\nA Vista Caribe, l'excelent servei i instal.lacions superiors faran de la vostra estada una experiència inoblidable. Mentres estan allotjats en aquestes meravelloses instal.lacions, els clients poden gaudir de recepció 24 hores, magatzem d'equipatge, Zones públiques amb Wi-Fi, aparcament de cotxes, caixa forta.\nGaudiu de les comoditats d'alta gama com ara aire condicionat, balcó/terrassa, mini bar, telèfon, ventilador per tal de relaxar-vos després d'un cansat dia. Piscina exterior, jardí de l'hotel, són llocs ideals per a relaxar-se després d'un llarg dia. Gaudeixi d'incomparable serveis i d'una localització de prestigi a Vista Caribe.


COL·LABORACIONS Archives | Honext\nPuc transformar les meves fibres de rebuig en HONEXT®? Com puc construir una planta de HONEXT®?\nActualment estem buscant socis en els sectors de la fabricació de paper i la gestió de residus per a construir una xarxa distribuïda global de plantes de fabricació deHONEXT® que transformin els residus de paper allà on es produeixen.\nFes-nos saber si t’agradaria formar part d’aquest nou futur.\nEn quins projectes ja s’ha utilitzat HONEXT®?\nPer a una millor idea del que els nostres col·laboradors han estat construint amb HONEXT®, pots visitar la nostra col·lecció d’estudis de cas i els testimonis en el nostre bloc.\nPer a què es poden utilitzar els taulers de HONEXT®?\nEls taulers de HONEXT® tenen una àmplia gamma d’aplicacions de construcció i disseny per a entorns de construcció interior. Els molts usos potencials del material inclouen panells per a usos decoratius i aplicacions per a parets i sostres, així com productes acústics i de mobles.\nPots agafar idees per a aplicacions específiques explorant les nostres col·laboracions anteriors.


La Seu Vella de Lleida acollirà la gran final de "Batalla monumental": ens ho expliquen els seus presentadors - TV3\nParlem amb Candela Figueras, Roger de Gràcia i Laia Fontàn\nEl programa torna a TV3 dijous 13 de gener, a les 22.45, amb 10 monuments que buscaran proclamar-se el nou favorit de les catalanes i els catalans\nAleix Serra 10/01/2022 - 12.05\nLa primera edició de "Batalla monumental" va proclamar la Seu Vella de Lleida com a monument favorit de Catalunya, i ha sigut des d'allà mateix i durant l'última jornada del rodatge on els presentadors del format, Roger de Gràcia, Candela Figueras i Laia Fontàn, ens han explicat que enguany l'actual monument favorit tindrà un gran pes durant la nova edició.\nAbans de l'estrena d'aquest dijous, hem pogut conversar amb ells, i a més de detallar-nos tots els racons de Catalunya que han pogut visitar per plantejar els cinc nous duels que viurem aquest any a TV3, també ens han explicat algunes anècdotes del rodatge i ens han anunciat que el programa tornarà a la Seu Vella de Lleida, ja que acollirà la gran final en directe de la segona temporada a finals del mes de febrer.\nAmb ells hem vist també les primeres imatges de la nova temporada, i s'han arriscat a apostar pel seu favorit, però és una informació que encara no us podem desclassificar... I tu, ja tens clar quin monument t'agrada més?\nEls nous monuments en joc\nAquesta temporada s'enfrontaran en cinc duels el castell de Montsoriu i el castell de Mur, a la "Batalla de fortaleses"; els recintes emmurallats de Montblanc i Cervera, a la "Batalla de muralles"; el Palau de la Música Catalana i la Cripta i Colònia Güell, a la "Batalla modernista"; la Cartoixa d'Escaladei i Santa Maria de Ripoll, a la "Batalla de la fe", i el Poble Vell de Corbera d'Ebre i el Born Centre de Cultura i Memòria de Barcelona, a la "Batalla de batalles". Tots ells, gràcies a l'ajuda de la Candela i la Laia, intentaran guanyar-se el suport de l'audiència per aconseguir classificar-se per a la gran final del programa, on només poden arribar 5 finalistes.\nLa participació de l'audiència és clau!\nDesprés de l'èxit de l'edició anterior, en què es van superar les 220.000 votacions per part dels espectadors, i van convertir aquesta acció de participació digital en una de les que ha tingut més èxit de TV3, els espectadors tornaran a ser el jurat que cada setmana amb els seus vots decidiran el vencedor de cada duel.\nPer participar-hi, podran emetre el seu vot mitjançant les xarxes socials de @BatallaTV3 a instagram.com/BatallaTV3, facebook.com/BatallaTV3 i twitter.com/BatallaTV3, des de l'emissió del programa i fins al dia abans del següent capítol. A més, la seva participació podrà tenir recompensa, ja que cada setmana se sortejaran 10 abonaments anuals per accedir a 29 monuments, museus i jaciments arqueològics de Catalunya.\nAquest trident ja ho tenen tot preparat per estrenar els nous capítols de "Batalla monumental". La cita és aquest dijous a la nit, a les 22.45, a TV3, després del "Polònia". No hi pots faltar, serà monumental!\nEls presentadors de "Batalla monumental", a la Seu Vella de Lleida, que acollirà enguany la gran final del programa\nPatrimoni Televisió Tv3 Cultura\nLa Seu Vella de Lleida rep el trofeu de la primera temporada de "Batalla monumental"


Mètode Montessori Barcelona | Llar d'infants Mon Petit Gavà\nEducació mitjançant el mètode Montessori\nLa nostra filosofia de treball es regeix a partir del mètode Montessori, eduquem els nens i nenes de la que creiem, és la millor manera per al seu desenvolupament. No es tracta de preparar els petits per la vida, es tracta que VIVAN.\nAixí que hem reinventat els nostres espais perquè trobin en ells el que els adults i la societat ens neguem a donar-los: un món dissenyat per a ells.\n“El treball del nen és crear l’home que arribarà a ser”\nEl projecte educatiu es construeix al voltant de tres pilars fonamentals: l’afecció, la sorpresa i la realitat. Els nostres grans mestres i referències per respectar els ritmes d’aprenentatge dels nens i els seus drets com a habitants del món seran, Maria Montessori, Catherine L’Ecuyer i els projectes de plàstica i art de les escoles de Reggio Emilia.\nA casa nostra dels infants els ambients preparats, la llibertat de moviments, l’atenció de les necessitats bàsiques, l’aprenentatge d’activitats de la vida pràctica, el contacte amb la realitat i la naturalesa i el paper de les nostres mestres, són les claus que contribuiran a aconseguir el nostre objectiu.\nNo podíem tornar la confiança dipositada per tantes famílies durant aquests 15 anys d’una altra manera: amb el compromís de garantir cada canvi basant-nos en estudis i teories contrastades, envoltant als nens el millor i el més bell i entenent que sense la equip i les ràtios adequades no es pot implantar correctament cap metodologia.\nBenvinguts al nou Món Petit, benvinguts a la casa dels seus fills.\nTot un món a la seva mida.\nMaria Montessori: Seguint la seva metodologia\nMaria Montessori va marcar un abans i un després en la manera d’educar els nens i nenes. Nosaltres avui som els responsables de mantenir viu el seu llegat assumint la responsabilitat d’aplicar en els més petits una metodologia pedagògica que marqui la seva educació i desenvolupament.\nA l’aula Montessori, l’objectiu és orientar, fomentar i donar suport al desenvolupament del potencial humà. Això s’aconsegueix oferint un ambient que ajuda a satisfer les necessitats internes dels nens per complir amb el seu màxim potencial i desenvolupar personalitats estables i integrades.\nUn dels objectius és la “normalització” dels nens de la classe. La Dra. Montessori descriu la normalització com el desenvolupament de la disciplina interna, seguretat en si mateix i la preferència per l’activitat amb propòsit. Ser capaç de treballar amb un propòsit intel·ligent i sense interrupcions són la base de la normalització.\nEls límits a l’aula es posen en marxa per ajudar a aconseguir un ambient tranquil, on el nen pugui florir. Els mestres donen als nens presentacions en el moment del seu desenvolupament, períodes sensitius i edat, guiant als nens a triar el treball per si mateixos. Els nens són animats a treballar de manera independent i a respectar tant als seus companys com dels materials i el seu propi entorn. Dediquem els nostres esforços a promoure la dignitat personal i l’autodisciplina així com la seguretat dels nens i el respecte dels drets dels altres. Els nens aprenen les regles del joc i se senten còmodes i segurs en aquest entorn.\nEls nens i nenes menors de sis anys tenen l’extraordinària capacitat mental d’absorbir el coneixement del seu entorn només per viure. Aquesta “ment absorbent” està en la seva receptivitat màxima durant els primers sis anys d’edat, quan s’estableix la personalitat.\nL’objectiu d’aquest programa és proporcionar al nen una experiència d’aprenentatge fora de casa i sense els pares per fomentar la independència i desenvolupar una actitud positiva cap a l’aprenentatge.\nAquesta és una introducció al Mètode Montessori on comencen a desenvolupar la independència a través de les habilitats d’autoajuda, música de l’experiència i l’expressió de l’art tots els dies, treballant a l’interior o exterior de l’aula. El programa no només millora el coneixement, la independència i la confiança en les pròpies capacitats dels nens, sinó que estableix les bases per a la resta de les seves vides.\nCaracterístiques del Mètode Montessori\nEl mètode Montessori es caracteritza per proveir un ambient preparat: ordenat, estètic, simple, real, on cada element té la seva raó de ser en el desenvolupament dels infants.\nL’ambient preparat ofereix al nen oportunitats per comprometre en un treball interessant, elegit lliurement, que propicia perllongats períodes de concentració que no han de ser interromputs. La llibertat es desenvolupa dins de límits clars que permet als nens conviure en la petita societat de l’aula.\nEls nens treballen amb materials concrets científicament dissenyats, que brinden les claus per explorar el món i per desenvolupar habilitats cognitives bàsiques. Els materials estan dissenyats perquè el nen pugui reconèixer l’error per si mateix i fer-se responsable del propi aprenentatge.\nL’adult és un observador i un guia; ajuda i estimula al nen en tots els seus esforços. Li permet actuar, estimar i pensar per si mateix, ajudant-lo a desenvolupar confiança i disciplina interior.


Rivera i Arrimadas a Vic: entre la indiferència i el soroll de les cassoles | Osona.com\nEls líders de Ciutadans visiten la capital d'Osona després de les detencions d'independentistes per part de la Guàrdia Civil i equiparen la situació amb els temps de Terra Lliure\nper Carles Fiter, Vic | 25 de setembre de 2019 a les 14:48 |\nVargas, Arrimadas i Rivera, a Vic | Albert Alemany\nAlbert Rivera i Inés Arrimadas han visitat Vic aquest matí entre la indiferència i el soroll de les cassoles. La visita de Ciutadans a la capital d'Osona ja comença a convertir-se en una tradició de precampanya. Els líders de la formació taronja han arrencat amb un acte de suport a la Guàrdia Civil enmig de la plaça Major. També han estat rebuts amb La Faixa de la Trinca, xiulets i alguna escridassada.\nEnmig d'una gran expectació mediàtica i envoltats de simpatitzants del partit, s'han sentit crits de "fora", "provocadors", "llibertat presos polítics"... "Avui reivindiquem la llibertat i la feina dels cossos de seguretat de l'Estat, davant d'aquells que els acusaven i els volien expulsar a Vic, Barcelona i a molts altres llocs", deia Rivera.\n"Ja no es recorden de l'atemptat de Vic"\n"Vic va ser un lloc que va viure un dels majors atemptats de la història contra una caserna de la Guàrdia Civil", ha dit Rivera. En aquest sentit, ha remarcat que volien retre homenatge a les víctimes, sobretot després que la Generalitat de Catalunya tardés tant. Només ha parlat Albert Rivera en un parlament, sense preguntes dels periodistes.\nRivera ha equiparat la situació actual a Catalunya amb els temps de Terra Lliure. "El separatisme no tornava a organitzar-se amb violència i ho està tornant a fer amb goma dos i plànols d'edifici públics", ha destacat.\nEntre el seguici que acompanyava Rivera i Arrimadas, hi havia el José Vargas, president de l'Associació Catalana de Víctimes d'Organitzacions de Terrorisme (ACVOT). "Quina poca memòria tenen, ja no es recorden de l'atemptat a Vic", deia Vargas. També hi havia Glòria Pastor i Jaume Amargant, coordinadora i cap de llista de Cs a Vic; i els caps de llista de Manlleu i Torelló (Francisco Javier Jiménez i Pere Colomer). Ciutadans no va obtenir cap regidor a les municipals.\n"Catalunya també és la meva terra"\nDurant el seu discurs, Rivera ha aprofitat per llistar les mesures per la Guàrdia Civil i la policia espanyola. Primer ha destacat un "complement salarial" per als agents perquè Catalunya "és més difícil que en altres parts d'Espanya". "Ells han detingut els presumptes terroristes. Ni Buch ni Torra", ha exclamat.\nVargas, Arrimadas i Rivera, a Vic Foto: Albert Alemany\nTambé ha afegit com a mesura "immediata" que Torra "no pot dirigir els Mossos d'Esquadra". "Com ordenarà detencions del CDR si els hi diu que apretin?", ha dit el líder de la formació taronja, remarcant que ha d'estar en mans del Ministeri d'Interior.\nPer últim, ha emplaçat a Pedro Sánchez a tornar-se a reunir per parlar de la situació de Catalunya, després de les detencions de 9 persones vinculades als CDR. "En lloc de pactar amb els que volen destruir Espanya, que escolti Ciutadans", ha conclòs. "M'importa Catalunya perquè sóc català i em sento amenaçat com altres catalanes constitucionalistes. Catalunya també és la meva terra", ha dit.\nEls líders taronges havien anunciat inicialment que visitarien la caserna de la Guàrdia Civil, allunyada del centre de la ciutat, però aquest mateix dilluns han canviat d'opinió. Després de l'acte llampec, s'ha reunit amb associacions de mossos, guàrdies civils i policia espanyola.\nLa plaça de Vic, durant la visita dels líders de Ciutadans Foto: Albert Alemany\nDos dies després de la detenció a Txevi Buigas\nArrimadas ja va visitar Vic el passat 18 d'abril. Va tornar amb la imatge que buscava: la d'escridassades i insults en plena campanya electoral. Va ser un acte també llampec i només va ser mitja hora pels carrers de la ciutat. Va visitar Vic envoltada també de més dirigents del partit i periodistes, que de manifestants.\nVIDEO L'escridassada d'una senyora gran a Rivera i Arrimadas\nPolítica, Albert Rivera, Guàrdia Civil, Inés Arrimadas, procés català, Ciutadans, Txevi Buigas


Carnestoltes 2013 - Col·legi Maria Auxiliadora\n22 de febr. 2013, 5:12 publicada per Noèlia Montrull\nEl passat divendres 8 de febrer, celebràrem la festa del carnestoltes a la nostra escola.\nComençant pels més menuts fins els alumnes d’ESO i professorat, mostràrem la cara més divertida d’aquesta festa amb una gran quantitat de disfresses diferents, moltes d’elles relacionades amb el món animal.\nAquestes últimes, elaborades pels mateixos alumnes i les quals podríem afegir a qualsevol catàleg, donaren un gran colorit al pati portades pels alumnes de 6é de primària i secundària. També entre els alumnes de primària cal destacar moltes disfresses individuals i enginyoses les quals no passaren desapercebudes per als assistens que ens acompanyaren en la desfilada dels cursos pel pati. Els més menuts, com tots els anys, mostraren les seues millors gales amb disfresses de fantasia on no faltaren els herois i les princeses.\nEl “show” principal de la vesprada el mostraren els alumnes de 4t d’ESO, els quals acompliren amb la tradició, i ens regalaren una coreografia grupal. Vestits amb uns dissenys de referència africana realitzaren un ball amb ritmes africans i actuals, per a finalitzar amb una gran figura conjunta.\nCom a part final, professorat i alumnat poguérem gaudir de rotllo i xocolata per a berenar i acabar de compartir una vesprada màgica.\nJosep Climent, professor d'EF


L’AC Falla el Mocador atorga el ViP 2018 a la Fundació Bromera. | Falles de Sagunt\nL’AC Falla el Mocador atorga el ViP 2018 a la Fundació Bromera.\nÉs un reconeixement a quinze anys de treball pel foment de la lectura en llengua pròpia i el coneixement de la cultura valenciana.\nLa Fundació Bromera per al Foment de la Lectura és una entitat de caràcter cultural i sense ànim de lucre, membre de l’Organització Internacional del Llibre Infantil i Juvenil (IBBY), i al seu torn ho és a escala nacional de l’OEPLI i a escala autonòmica del CLIJCAT. Compten amb una trajectòria cultural avalada per nombroses entitats i institucions públiques i privades de tot l’àmbit autonòmic i nacional que han col·laborat amb ella i pel gran nombre de gestors culturals i mediadors de tot el territori espanyol que han participat en alguna de les nombroses activitats que ha organitzat al llarg d’aquests últims anys. Els seus objectius són promure la lectura, fomentar la investigació docent i fomentar activitats relacionades amb la reflexió del llibre.\nEl lliurament es realitzarà durant la inauguració de la XVI Setmana Cultural de la Falla al Museu Via del Pòrtic de Sagunt el 30 de novembre a les 20.00 h i ja han confirmat el director de la Fundació Bromera, Josep Antoni Fluixà, les reconegudes escriptores Anna Ballester o Adelina España.\nEste guardó, que ara aplega a la seua XIV edició, ha premiat anualment el treball d’entitats culturals, associacions i persones que destaquen pels valors que transmeten a la societat i la seua professionalitat, explica la seua delegada, Remei Hervas.\n← Desvetlades les teles oficials que lluiran María del Mar Gimeno i Andrea Escribà en la Crida\nL’A.C Falla la Marina inicia la seua campanya solidària →


Purna Ioga - Camí integral: ioga integral i Moviments de Gurdjieff\n"Camí Integral: Purna ioga i Moviments de Gurdjieff"\nMoviments de Gurdjieff\nEl ioga integral (Purna ioga) beu de la tradició dels iogues que han sorgit en diferents llocs al llarg de la història, però al mateix temps es desplega en noves possibilitats ( una de les nostres principals referències és el Treball proposat per G.I.Gurdjieff, però en tenim d'altres).\nTot i que la paraula ioga i el que s'entén de forma clàssica és d'origen indi, nosaltres ens atrevim a obrir el seu significat a totes les propostes que tenen una aspiració comuna cap al despertar de l'esser humà, no tan sols els iogues clàssics. Per descomptat, amb criteris de seriositat, no de qualsevol manera, sense desvirtuar-ho; entenent el corrent de fons que unifica les diferents propostes. Considerem que les tècniques estan al servei del despertar dels nostres potencials, ens han d'ajudar, en cap cas esclavitzar.\n• Intentem despertar, adonar-nos'en del nostre estat adormit. Participem de la idea que l'esser humà, en la seva condició actual està adormit en la seva mecanicitat, de la que és necessari i possible despertar.\n• A través de pràctiques de sensibilització intentem crear una consciència estable de nosaltres mateixos (Observador) que ens permeti veure tot allò que ens allunya de l'essència que som.\n• Fer més activa aquesta essència, facilitant un ordre més harmònic; és a dir, la personalitat com a instrument al servei d'una essència activa.\n• Reactualitzem la recerca del sentit sagrat de l'existència, no ens creiem les coses perquè algú ens les expliqui sinó que participem activament en la investigació. Deixem enrere tot dogma que ens esclavitzi i que ens allunyi d'un veritable despertar a l'espiritualitat.\n• Realitzem pràctiques per despertar la vitalitat, permetre entrar en la calma i alegria naturals i centrar la ment, possibilitant una forma de relació nova amb la vida; una relació amb Significat.\nEl ioga que proposem no rebutja res, ho aprofita tot. Se serveix de tot el que pugui ajudar en el procés d'evolució de la consciència, és un ioga tàntric (vol dir expansió de la consciència i l'energia). En realitat, només hi ha un ioga, el de la consciència.\nEl ioga és un organisme viu que respira a cada moment, s'adapta i transforma.\nEl ioga és un camí d'investigació en el que no es demana creure en res sinó en utilitzar el cos-ment com a laboratori de recerca de les propostes que et fa.\nCreiem que a quants més aspectes de la nostra vida portem consciència, més possibilitats hi ha de reconèixer la Gran Consciència. En aquest sentit podem parlar clarament d'una reactualització del Purna ioga (ioga integral) clàssic:\n• Hatha ioga: despertar i equilibrar les energies psico-corporals.\n• Karma ioga: acció conscient en la vida diària. En la acció però lliure de l'acció.\n• Bhakti ioga: canalització de les emocions, record vivencial de l'experiència sagrada.\n• Gnyana ioga: indagació, vychara, què és l'existència? Qui sóc jo?\n• Raja ioga: l'art de la meditació.\nAixí, usem totes aquestes línies i d'altres, per tal de treballar i portar consciència a tota la Vida. Evidentment, tot això ha de ser integrat de mica en mica i l'amplitud del procés és vista amb els anys.\nDesafortunadament, sembla que la majoria de les classes de ioga actuals es limiten a la pràctica d'assanes (postures psico-corporals). Nosaltres, tot i considerar les assanes com un element tremendament valuós i que usem amb intensitat, desenvolupem un ampli ventall de tècniques segons la necessitat del moment (especialment en els tallers de cap de setmana): kriyes, mantra, mudra, bandha, pranayama, tècniques i sistemes de meditació provinents de diferents tradicions, pràctiques de sensibilització corporal-emocional, dansa, tècniques de mobilització de l'energia, estudi d'idees sobre la psicologia essencial, dinàmiques grupals, exercicis basats en els Moviments de Gurdjieff, ...\n"Gnosce te ipsum."\nConsiderem el cos-ment com un temple sagrat que permet la manifestació i expressió de l'essència que som; així doncs, procurem apropar-lo a les òptimes condicions perquè aquesta connexió sigui el més clara i neta possible, sense interferències. La personalitat és un dels instruments amb què aquesta essència s'expressa; per tant, a diferència d'algunes antigues tradicions, l'ego no és un enemic a batre sinó un valuós aliat quan troba la posició que li pertoca: servir a l'essència. El problema sorgeix quan no hi ha connexió amb l'essència i estem totalment identificats amb la personalitat. "Gnosce te ipsum", "coneix-te a tu mateix".\nProcurem, doncs, apropar-nos tantes vegades com podem a l'essència, aquest és el sentit de les pràctiques iòguiques. Tradicionalment es diu que has d'escoltar al teu cor per ser feliç, això no vol dir que escoltis les emocions fluctuants i canviants sinó que escoltis l'essència, allò que ets més enllà de la personalitat adquirida. L' essència connecta, emana o participa del que algunes tradicions anomenen divinitat o el sagrat, però si no t'agrada aquesta paraula segur que en pots trobar una que et resulti més propera, com Significat o Immensitat o el que et ressoni. El que és cert, és que quan estem situats en l'essència tenim una experiència d'allò sagrat o més ampli; quan hi ha presència hi ha essència, quan hi ha essència hi ha presència.\nVolem oferir les condicions que possibilitin una investigació en nosaltres mateixos i en el sentit de l'existència, basant-nos en la Filosofia Perenne que creua transversalment i impregna les grans tradicions espirituals, però al mateix temps lliures de la pertinença a cap d'elles.\nProposem un ioga que tingui un paper transformador en nosaltres i en l'entorn (encara que això no sempre sigui evident) i no un simple "estar millor". Considerem, i aquesta és una consideració clàssica, que les condicions en què ens trobem cadascú de nosaltres són el punt ideal per iniciar o continuar aquest apassionant camí de recerca; és a dir, en principi no cal forçar cap canvi en nosaltres, tan sols cal portar consciència a les nostres vides. De la intensitat en l’acció a la intensitat en la presència.\nEncara que aquesta no sigui la finalitat dels iogues, creem les condicions per a un millor benestar físic i emocional. Quan un se sent bé, és molt més assequible accedir de forma estable a estats més profunds de consciència. Però l'experiència ens fa veure que en el camí de descobriment de nosaltres mateixos, ens trobarem amb molts moments diferents, no sempre agradables, i per això necessitem desenvolupar una mirada equànime sobre el procés.\nSi entenem que els iogues tenen a veure amb sortir d'un estat de consciència adormit, és fàcil comprendre que seran necessaris esforços suplementaris per sortir de la petita bombolleta en la que estem còmodament instal.lats. No és necessari forçar res, de forma natural, quan un està preparat, veu l'esforç que cal. Durant les sessions juguem amb aquest procès; és a dir, les diferents pràctiques ens demanen un cert esforç, però mai forçar. A vegades la intensitat serà física, altres emocional o intel.lectual; en tots els casos l'atenció conscient estarà acompanyant el procès.\nQuè no és el ioga integral?\n• No és teràpia, tot i que pot tenir evidents efectes terapèutics en cos, emoció i pensament. El ioga no busca una simple restitució de la salut i el benestar sinó que a partir d'aquest equilibri bàsic proposa explorar els nostres potencials existencials.\n• No és una proposta espiritual per evadir-se, busquem un ioga per a la vida, no ens n'aillem. És aquesta vida que ha de ser transformada en una vida divina, participació en la vida, cadascú des de la seva sensibilitat, cadascú expressant i manifestant quelcom únic, però aquí. Ens responsabilitzem de la pròpia vida, no en fugim. Sempre des d’una perspectiva humana i amorosa, tenim llums i ombres.\n• No és relaxació, tot i que practiquem diverses tècniques de relaxació, considerem que la relaxació no és un objectiu final, sinó que és una poderosa eina que afina la nostra sensibilitat i ens permet ser nosaltres mateixos, lliures de projeccions.\n• No és un lloc per passar l'estona o una activitat més per omplir el temps buit. Si ho sents així, millor busca una altra proposta, ja que aquesta forma de participació en les classes no beneficia al conjunt d'alumnes.\n• No és fitness, gimnàstica, contorsionisme... Hi ha una moda actual que està equiparant el ioga a pràctica física intensa però ja està, només això, com si aquesta fos la finalitat, quedant-se enganxats al cos, oblidant que la intensitat física i la consegüent vitalitat i serenitat que es desperta, ens possibiliten l'energia per a la recerca meditativa... que és l'objectiu final dels iogues.\nDesitgem la participació activa dels alumnes; que no siguin mers consumidors passius. Esperem una actitud oberta a l'experimentació, que permeti l'aprenentatge tant en les sessions que són més afins a la teva personalitat com en les sessions que et suposin més dificultat. Un ioga destinat a buscadors d'un sentit més real en les seves vides, un ioga per a lliurepensadors, inconformistes i rebels amb la història que ens han venut, però sempre des d’una actitud constructiva, no ens interessen actituds destructives. Evidentment se't plantejaran propostes amb què estaràs d'acord i propostes amb què no; són propostes d'exploració, no veritats cegues. Busquem al mateix temps l'autosuficiència de l'alumne i la seva participació en un grup de persones amb interessos comuns cap al despertar de la mecanicitat en la que estem submergits. Proposem sadhanes (pràctiques) perquè l'alumne pugui realitzar un treball personal en el seu dia a dia més enllà de les sessions conjuntes.\nRespectem el ritme propi de cada alumne però alhora hi ha una proposta d'aspirar a més, sempre més.\nDesitgem que l'alumne, que ve un parell de dies a la setmana, es torni un sadhaka (un veritable practicant de ioga) fent que tota la vida es torni ioga a través de la pràctica diària, transformant-se en el foc del ioga, aspirant a la bellesa, l'harmonia, la comprensió i la bondat sense negar les parts fosques que tots tenim i que ens pertoca anar il·luminant.\nPromovem un ioga que estimuli, desperti i equilibri, la Consciència (Shiva) i l'energia (Shakti).\nNecessitem una atenció que estigui lliure de les demandes del cos-ment; una atenció que estigui a disposició, que no estigui atrapada en les demandes neuròtiques del cos-ment.\nNosaltres existim en forma de llavor, i sense una disciplina interior, amor i atenció conscient, és força segur que una persona viurà i morirà sense descobrir els tresors interns.\nVolem estimular una forma de ioga no tan sols individualista. En aquest sentit, un bon ioga ha de tenir 3 línies de desenvolupament:\n• Treball individual, investigació i desenvolupament dels propis potencials. Què necessito jo?\n• Treball en grup, ens ajuda a sortir de la bombolleta de fantasia i egocentrisme en la que és molt fàcil aïllar-nos. Els esforços comuns ajuden i amplifiquen els esforços individuals. Què necessita el grup de mi, que puc aportar a cada moment?\n• Treball per al ioga, entenent que els iogues són una valuosa eina per a la humanitat i que som hereus i responsables de la seva manifestació a la Vida. Què necessita el ioga de mi? Com un Significat més alt de l'existència pot ser portat al dia a dia? Com fer-ho? Participem de l'aventura evolutiva de la Consciència, som un pas en el camí.\nRespecte a això, una petita reflexió per entendre la importància de l'alumne i de la bona actitud:\nUn instructor dèbil amb alumnes dèbils crea un grup superficial que no alimenta l'essència dels seus integrants.\nUn instructor fort amb alumnes dèbils te alguna possibilitat sempre i quan intervingui o aparegui una tercera força interessant.\nUn instructor dèbil amb alumnes forts pot generar un grup amb grans potencials(fixa't en la importància i la responsabilitat de l'alumne)\nUn instructor fort amb alumnes forts es torna un pol d'atracció i de transformació que obre i obre potencials per al present i futur dels iogues i, en definitiva, per a la consciència.\nQuè és el que defineix la força o la debilitat? L'actitud, l’anhel.\n- Què creus que és el ioga integral?\n- “El ioga holístic. És el ioga en totes les seves parts. És el que ajuda a la persona a créixer en tots els seus plans “físic-emocional-espiritual”.\nTé un estil propi. Les seves pràctiques, escollides amb cura i consciència, fan que la seva força regeneradora vagi entrant a poc a poc, gairebé sense adonar-se’n.\nEl sento com una vitamina. Com un estel. Com un equilibrador d’estats d’ànim i d’emocions. M’aporta serenitat, em tranquil·litza. És com un company de viatge. Com un bon amic.... Però que tot sovint et desperta quan sembla que t’instaures en l’adormiment, que t’encoratja quan sembla que tot cau i es desmunta, que et dóna eines per trobar-te quan sembla que has perdut el rumb. Que t’empeny a seguir caminant i a avançar quan sembla que t’acomodes. Subtilment t’avisa... és sincer.\nInflueix en els teus valors, en la teva vida, en les teves decisions, en la teva direcció, en les teves creences, en les teves relacions, en les teves emocions... sempre molt respectuosament. És com un mestre de la vida.\nLa seva pràctica et despulla, et desarma, es fan evidents les teves mancances i les teves pors... És un mirall.\nT’ensenya a sembrar les llavors. Però no és fàcil, no es fa tot sol. T’hi has de comprometre, entregar-te totalment per recollir-ne els fruits. Una bona eina és la PRESÈNCIA. Com més presència millors fruits reculls.”\n-“El ioga integral és una forma de vida, integra diferents escoles o estils, veu de moltes fonts i les unifica¨.\nObté un estil de treball variat, amb propostes molt diferents, tot encaminat a practicar sense caure en la rutina, a descobrir en el cos o en la ment, reaccions no habituals davant canvis inesperats en el que es proposa en el transcurs d'una sessió. Tot plegat condueix, a la persona inquieta en trobar algun sentit més a aquesta vida, per un camí ple de dificultats però molt ric en experiències interiors.”


Empreses ja reuneixen 916 ha agràries per a parcs solars | Lleida.com\nEls projectes per construir plantes solars a Lleida presentats fins ara a la Generalitat ja sumen 916 hectàrees i n’hi ha molts d’altres en preparació. Per reunir les vastes extensions de terreny que requereixen les centrals solars, els promotors es reuneixen aquests dies amb propietaris de finques rústiques de diversos municipis del pla i del Pirineu. L’objectiu és tancar acords per llogar-les durant dècades a preus que solen superar de llarg els dels arrendaments agrícoles.\nCastelldans va acollir aquest dimecres una d’aquestes reunions, convocada pel grup Ignis. L’empresa hi vol desplegar una gran central de 50 MW i unes altres tres d’idèntica potència a Cervià, l’Albi i el Cogul, totes a la comarca de les Garrigues. En total, 200 MW que s’afegirien als cent que tramita al municipi d’Alcarràs.\nFonts de l’empresa van explicar que treballen en el projecte des de l’any 2019 i que el 80 per cent dels propietaris de les més de cent hectàrees de Castelldans ja ha acceptat llogar els seus terrenys per un període de trenta anys i preus a partir de mil euros per hectàrea. La xifra varia en funció del tipus de cultiu i si la parcel·la és de secà o de regadiu. “Quan la vida útil de la planta acaba, es desmantella i els amos de la finca la reben com la van entregar”, van recalcar.\nHi ha hagut sessions similars per part d’altres promotors en localitats del Pla d’Ur-gell i del Segrià en els últims mesos. La setmana passada, n’hi va haver als diferents pobles del municipi d’Isona i Conca Dellà, només que en aquest cas les va convocar l’ajuntament per informar els veïns sobre projectes de centrals solars. Una empresa busca 450 hectàrees per instal·lar plafons i altres promotors han establert contactes amb veïns en els últims mesos.\nAquest consistori del Pallars Jussà ha recorregut a una consultora externa per establir quins terrenys són aptes per desplegar panells solars, lluny de nuclis urbans i sense afectar espais naturals ni elements del patrimoni cultural. El resultat d’aquesta tria és un mapa amb 1.300 hectàrees on instal·lar plantes fotovoltaiques, un 10 per cent del terme municipal. L’alcaldessa i delegada de la Generalitat al Pirineu, Rosa Amorós, va subratllar l’interès del consistori per afavorir un desplegament “ordenat” de les energies netes.\nPrecisament, l’ajuntament de Montoliu de Lleida va publicar ahir un ban per informar els veïns de l’interès de l’empresa Laborsanna, especialitzada en el desenvolupament d’energies renovables mitjançant la construcció de parcs solars, per trobar sòl en aquest municipi.\nEls interessats amb finques de més de dos hectàrees en zones de secà i no plantades de fruiters poden sol·licitar-ne més informació.


El GOB denuncia els interessos dels promotors, de l’Ajuntament de Capdepera i del Govern de duplicar la superfície actual construïda i ocupar l’ANEI i sòl rústic\nFa alguns anys que els carrers i els fanals esperen l'arribada dels promotors.\nAra fa 23 anys que l'anomenat sector 7 de Canyamel, a Capdepera, deixà una zona de 38 hectàrees a punt per urbanitzar, la mateixa extensió que ocupa el poble d'Ariany i el doble de l'actual nucli urbanitzat de Canyamel. Ara, el GOB veu que, 20 anys després de la Llei d'espais naturals de 1991, "aquella fita es pot adaptar al promotor. Si més no, això és el que pareix que diu el Govern", indica Jaume Adrover, portaveu del grup ecologista.\nCal pensar que, després de rebre l'oferta constructora amb capital àrab, l'impulsor de la urbanització Cap Vermell reivindica que una part d'allò que ara és Àrea Natural d'Especial Interès (ANEI) i la zona d'harmonització (sòl rústic) per una errada han de ser edificables. A parer del GOB, es tracta d'una proposta que també defensa l'Ajuntament gabellí, governat pel pacte entre el PSOE i UCAP.\n"No entenem que els líders socialistes, per exemple Francina Armengol, s'omplin la boca al Parlament de retreure al PP que vulgui més ciment i després el seu batle de Capdepera sigui el primer que participi d'aquest nou model que vol impulsar el PP", declara Adrover.\nPels conservacionistes, aquestes mesures responen a "l'urbanisme a la carta" que promou el Govern. Lamenten que "l'Executiu actual no hagi après dels excessos del passat" i critiquen que "la recepta única sigui la continuació d'un model urbanitzador desfasat, el que precisament ens ha conduït directes cap a la crisi econòmica, social i ambiental que vivim", destaca Toni Navarro, del GOB.\nSegons els ecologistes, l'anomenat sector 7 de Canyamel es planificà fa 23 anys i inclou una gran zona de gairebé 38 hectàrees sense construccions. Aquesta àrea s'ha edificat parcialment amb xalets unifamiliars, un per cada 2.000 metres. "El sector disposa d'un excés de sòl urbanitzable que, incomprensiblement, s'ha mantingut durant dècades tot i els excessos urbanístics als litorals de Capdepera i de Mallorca. Si es permet edificar aquest espai, Canyamel ocuparà 76 hectàrees de territori, gairebé el doble que ara".\nEn referència a la Llei d'espais naturals, Adrover assenyala que "no és senzill modificar la norma, però amb majories suficients dins el Parlament es pot aconseguir en relativament poc temps". Convé recordar que fa just un mes que els promotors de Cap Vermell i el Consistori de Capdepera presentaren al Consolat el projecte per construir un poble en aquest indret: 142 habitacions en un solar de 50.000 metres.\nPer Estudiant de Capdepera, fa mes de 10 anys\nSocialistes, amb ideals de dretes! Digues Si al ciment, digues No a la proteeció d'espais naturals cada vegada més dificils de trobar! per favor...


El Teatre Principal presenta nova programació de tardor amb alguns espectacles que s’havien suspès per la COVID-19 | Ràdio Arenys 91.2FM\nCultura Teatre Divendres 5 de juny del 2020\nEl cantautor arenyenc, Didac Rocher ha …\nLa Sala d’Exposicions del Calisay obre…\nEls veïns del Pla dels Frares inicien una nova recollida …\nUna setantena d’alumnes tornaran a l’escola dilluns si …\nEntre els vuit muntatges previstos entre el setembre i el desembre d’aquest 2020 es podrà veure damunt l’escenari el grup Xiula, en Peyu o Manu Guix. Desconeixen, però, de quina manera i amb quines limitacions d’aforament podran obrir la sala.\nToni Riba, des del Teatre Principal d’Arenys de Mar, comenta que ja han programat els muntatges per la tardor del 2020, els quals està previst que comencin el primer diumenge d’octubre amb teatre familiar. Pel que fa a la resta d’obres, informa que encara no s’han fet públiques les dates concretes. Tot i això, avança que la temporada comptarà amb quatre espectacles familiars, dos de musicals i dos de teatrals. Una programació composta per 8 propostes damunt l’escena que visitaran el Teatre Principal d’Arenys de Mar.\nRiba informa que, a més, estan pendents de confirmar dos últims muntatges que podrien veure’s representats a l’escenari arenyenc. Alguns dels espectacles que s’han suspès durant aquests últims mesos, a més, els estan reprogramant per l’any 2021. Així doncs, finalment, celebra que han pogut reprogramar gairebé la totalitat dels espectacles suspesos. Comenta que, tot i que ho estan organitzant tot per poder tornar a oferir programació a partir del mes d’octubre, viuen amb incertesa si els podran representar i, sobretot, de quina manera.\nCaldrà esperar, segons comenta, a veure quina és la situació amb la COVID-19 però assegura que tant des del Teatre Principal, com les companyies amb les quals contacten, tenen moltes ganes de reprendre l’activitat.


UN BARÇA EN CONSTRUCCIÓ – exit21.org\nUN BARÇA EN CONSTRUCCIÓ\nPublicat a setembre 22, 2021 per Francisco Marín\nEl F.C. Barcelona no ha començat gaire bé la seva participació a la Champions, el torneig de més prestigi del futbol europeu. Després de la derrota del passat dimarts contra el Bayern de Munich (0-3), els blaugranes hauran de millorar la seva imatge si no volen que aquesta temporada acabi en blanc.\nL’entrenador Ronald Koeman haurà de buscar solucions urgents. El club sembla que ja està buscant un entrenador per si les coses no van bé en els pròxims partits d’aquesta setmana. Caldrà veure, primer, que passa davant el Granada a casa, després a la visita al camp del Cadis, a l’estadi Nuevo Mirandilla i, per acabar, es jugarà un altre cop a casa contra el Llevant.\nDesprés de la marxa de Messi i Griezman l’equip s’haurà de posar les piles i no dependre d’un líder com passava l’any passat. Hi han molts bons jugadors nous, amb moltes ganes de jugar al primer equip, però potser massa joves encara per a tanta pressió.\nObjectiu: guanyar títols\nAquesta temporada, com sempre, el Barça intentarà guanyar algun títol per animar a l’afició blaugrana. Esperem bons resultats , que comenci anar bé i que l’equip pugui competir donant alguna alegria a l’afició.\n← EL BALL QUE NEIX DE LA GUERRA\nMISTERIS DE LA NIT →


El debat d'orientació política s'allargarà durant tres dies\nBonell explica que aquest format permetrà que els diferents grups parlamentaris tinguin temps suficient per preparar les seves respostes\nANA Andorra la Vella 05/09/2017 20:02\n651x366 Toni Martí en una imatge d'arxiu al Consell General. / ARXIU ANA Toni Martí en una imatge d'arxiu al Consell General. / ARXIU ANA\nEl debat d'orientació política proposat pel cap de Govern, Toni Martí, per a la setmana vinent, s'allargarà durant tres dies, del 13 al 15 de setembre, tal com ha acordat aquest dimarts la junta de presidents. La subsíndica general, Mònica Bonell, ha explicat que aquest format permetrà que els diferents grups parlamentaris tinguin temps suficient per preparar les seves respostes a la intervenció del cap de Govern, així com les propostes de resolució que es vulguin elevar a la cambra. Així, el debat començarà el dimecres 13 a les 16 hores amb el discurs de Martí, les intervencions dels grups parlamentaris tindran lloc el dijous 14 també a partir de les 16 hores i, finalment, es debatran les propostes de resolució el divendres 15 a partir de les 10 del matí. Tal com ja es va anunciar, l'objectiu del debat és marcar els projectes prioritaris de l'any i mig de legislatura que queda per endavant, coincidint amb l'inici del període de sessions parlamentàries en què s'han de debatre qüestions importants com les competències i les transferències o el pressupost del 2018.\nD'altra banda, segons el calendari aprovat aquest dimarts per la junta de presidents, està previst que es votin les reformes de la Llei de transferències als comuns i de la Llei de delimitació de competències el pròxim 5 d'octubre, per tal que el projecte de pressupost per a l'exercici 2018 pugui entrar-se a tràmit parlamentari amb la nova xifra de transferències. Aquest calendari es podrà complir tot i que ja s'ha prorrogat un cop el termini per a la presentació d'esmenes als dos textos, que acaba el pròxim 12 de setembre. A més a més, Bonell ha apuntat la possibilitat que es pugui acordar una segona pròrroga fins al dia 15, que ha estat sol·licitada pel PS.\n313 parlamentaris confirmats a la reunió de l'OSCE\nLa subsíndica general, Mònica Bonell, també ha avançat que la sessió de tardor de l'assemblea parlamentària de l'Organització per a la Seguretat i Cooperació a Europa (OSCE-PA), que per primera vegada tindrà lloc a Andorra, ja compta amb 313 parlamentaris confirmats, provinents de 47 dels 56 estats membres que la conformen. Amb aquestes xifres provisionals, el Consell General preveu complir les previsions i arribar a la xifra de 400 participants. L'esdeveniment, que tindrà lloc del 3 al 5 d'octubre, també inclou un programa d'activitats en què la majoria d'assistents ja han anunciat la seva intenció de participar-hi i, per tant, allargar la seva estada fins el dia 6.\nA banda d'aquest esdeveniment, la junta de presidents també ha acordat acollir, l'any vinent, una assemblea de l'associació parlamentària de la Francofonia. L'esdeveniment, que reunirà uns 80 parlamentaris, no es feia a Andorra des de l'any 1997.\nEl Consell General també està treballant amb el programa d'actes del 25è aniversari de la Constitució, que inclourà un cicle de conferències, una exposició i un concert de l'ONCA, que també compleix 25 anys. A més, s'ha començat a preparar la celebració, el 2019, dels 600 anys del Consell de la Terra. Aquesta tardor es farà un concurs públic per al disseny d'un logotip de l'efemèride i, a banda, s'està treballant perquè el músic català Jordi Savall pugui oferir a finals d'aquest any un concert amb música del segle XV. Bonell ha explicat que també està previst que s'organitzi una exposició sobre l'activitat parlamentària a Andorra i al món el 1419, en col·laboració amb l'Arxiu Nacional i l'Institut d'Estudis Andorrans.


Guerrero es queda sense poder competir a Granollers - Empordà\nGuerrero es queda sense poder competir a Granollers\nLa banyolina no ocupa places per ser a Pequín, però confia escalar posicions per la renúncia d'altres atletes\nBANYOLES | C.R. 07.08.2015 | 06:30\nUn sol missatge al Twitter i totes les alarmes enceses. «Finalment no correré a Granollers perquè no hem trobat llebre. Hem fet tot el possible, així que seguiré fins al 10 per si de cas...», va escriure Esther Guerrero. En un tres i no res, no van faltar les respostes, els missatges d'ànim i també la reacció de la Federació Espanyola, que es va intentar moure perquè la banyolina pogués participar demà, dia 8, en la prova de control que se celebrarà a la localitat vallesana. Finalment, i sense llebre per intentar fer una bona marca, l'atleta del FC Barcelona es quedarà sense la possibilitat de rebaixar la seva millor marca de l'any (2:01.43) per poder-se acostar així a la mínima necessària per anar al Mundial de Pequín:?2:01.00. A?més, el temps s'esgota, ja que el termini per fer un bon temps s'acaba el proper dilluns, dia 10.\nTanmateix, les opcions de ser a la cita xinesa no han desaparegut completament. A dia d'avui, ?Guerrero ocupa la posició 50 del rànquing Mundial i a Pequín només hi tenen accés les 48 millors. Tot i això, la flamant campiona d'Espanya dels 800 metres encara guarda un xic d'esperança i confia en entrar en places de repesca. Com? Amb la renúncia d'algunes de les atletes classificades que, buscant més opcions de podi, decideixin canviar la prova dels 800 metres per la dels 1.500. Tant ella com el seu entrenador compten que tres o quatre atletes triïn aquest camí;?d'aquesta manera, ?Guerrero escalaria posicions al rànquing. «No és que sigui més o menys optimista, sinó que crec que encara tinc opcions perquè aquest cap de setmana hi ha molt pocs meetings. Si puc aconseguir-ho, serà un autèntic regal perquè al principi de la temporada no em plantejava córrer aquestes marques i ni molt menys poder anar a Pequín. Crec que he fet un molt bon any i ara mateix em trobo molt bé. ?M'hauria agradat provar-ho el dissabte (a Granollers) però no ha pogut ser», declarava ahir la banyolina, just després de confirmar que, sense llebre, córrer a la prova vallesana no tenia sentit.


Amistats conflictives, gelosia i rivalitats: com transformar-ho? | Criar.cat\nAmics dependents, excloents o relacions dominants... Què s'hi amaga darrere i com podem acompanyar-les? En parlem amb la psicopedagoga Anna Serra\nQuan les criatures s'obren a la socialització, comencen a descobrir el grup d'iguals. De mica en mica van definint el seu rol, marcant la seva personalitat i construint el seu entorn d'amistats, per exemple, a l'aula.\nÉs en aquest punt on entren en joc molts sentiments i emocions, no sempre fàcils de digerir per als infants. Enveges, rivalitats, conflictes però també estima, empatia i companyonia. En aquest procés tenen molt de pes els mestres, que són els que els acompanyen a l'escola, però també les famílies.\nQuè passa si detectem relacions d'amistat tancades, dependents o, fins i tot, que podem considerar perilloses?\nEl primer que cal tenir clar és que darrere d'una amistat conflictiva sempre hi ha una oportunitat per apoderar els nostres fills i filles. Si ens hi trobem, molt probablement sigui perquè s'han sentit orfes de recursos per canalitzar i comunicar els seus sentiments i emocions. Per tant, el més important i prioritari és ocupar-nos de la situació.\n"No hem d'entendre mai com una solució evadir una amistat conflictiva o allunyar el nostre fill o filla d'una influència que considerem negativa, perquè si només fem això, qui et diu que en un futur no es repetirà en un altre context o persona? Els problemes i conflictes els podem aprofitar per desenvolupar-los com a persona", explica la psicopedagoga Anna Serra.\nEn aquest punt és fonamental les competències emocionals dels adults, tant del mestre com de la família. "Hem estat educats per donar dues sortides a un conflicte: apartar el problema o atacar-lo. Són respostes reactives que ens indiquen que no tenim més estratègies. I ni una cosa ni l'altra realment ens ajuda", argumenta Serra.\nEvidentment, en casos extrems canviar d'escola, poble o ciutat, pot ajudar a resoldre un conflicte, però mai serà una solució per si sola. "El que necessitem és desenvolupar eines de gestió emocional, mental i de comunicació per no tenir que fugir o lluitar", afegeix.\nTambé és important evitar comparacions. Això fa que els companys/es es mirin de reüll pensant qui és millor o pitjor. A vegades també ens projectem en ells/es i definim al nostre cap com s'han de comportar o com han de ser. I això no els deixa espai per ser com ells/elles són, fet que els pot dur també a la inseguretat o als gelos.\nValidar les emocions és també fonamental per poder-los educar a enrabiar-se, frustrar-se o entristir-se sense perdre el respecte cap a ell ni cap als companys/es. "Tots tenim dret a sentir-nos malament, molestos, enfadats i que hem d'aprendre a sentir-nos ofesos sense culpar o agredir", explica Anna Serra. També hem d'ajudar-los a posar paraules a allò que els passa: "Potser t'has sentit espantada, insegura, enfadada, frustrada...". Reconèixer el malestar i poder-ne parlar per atendre'l.\nGelosia entre amics/gues? "Quan veiem un infant que sent gelosia o enveja d'un altre, podem posar-hi la nostra atenció per identificar el perquè. Segurament se senti insegur, vegi que al seu amic/ga el/la lloen i podem preguntar-nos amb què es pot sentir més capaç per sentir-se més segur d'ell mateix", explica la psicopedagoga Anna Serra.\nUn infant gelós dins l'aula pot recórrer a comportaments per cridar l'atenció. En aquests casos és important identificar-ho, no quedar-nos amb l'actitud ni posar etiquetes i mirar d'atendre el malestar que sent.\nHem de tenir clar, també, que quan ens limitem a corregir un comportament inadequat, no estem solucionant el problema. "D'alguna manera l'infant ens està enviant senyals: 'D'acord, això no ho faig. I què faig? Acompanya'm, mostra'm models".\nAquí és fonamental la mirada dels adults referents: com vivim l'equivocació, l'errada, la frustració? El que no hem de fer, en cap cas, és estalviar-los-la per protegir-los, sinó ben al contrari, capacitar-los a ser resilients i donar-los competències per anar-se superant. "La gelosia és molt amarga, però si som capaços de digerir-la el resultat pot ser molt dolç", assenyala Serra.\nTambé és convenient preguntar-nos: què premiem? Si l'adult el que premia és que cadascú se supera per on passa i no compara, llavors aquell infant o adolescent se sent més segur de ser qui és. D'altra manera, poden entrar en sentiments de l'estil: "No sento que sent qui soc, els altres em mirin amb bons ulls". És aquí quan comencen a comparar-se i necessiten una base segura i estable per ser vistos, acceptats i estimats, tal i com són. "Són fantàstics quan els costa les matemàtiques i quan veiem l'esforç que fan per superar-se", remarca la psicopedagoga. Perquè els resultats són importants però no ho són tot.\nNo vull jugar amb tu... Quan ens trobem amb relacions excloents és important mirar què hi ha darrere. Parlar amb els infants, preguntar: t'has sentit incòmode? Ajudar-los a clarificar. "És fonament ocupar-nos de la situació perquè com a l'hort, si no ho cuidem, van creixent males herbes i al final no som capaços de veure on són els tomàquets", exemplifica Serra. Quan l'adult ho detecta ha de mirar de donar eines per identificar el conflicte i transformar aquell malestar. No volem fomentar espais i separacions entre companys, sinó crear ponts.\nAmistats dependents? Les relacions tancades denoten un punt d'inseguretat. "Només em sento bé amb tu i no em veig amb cor d'accedir a altres relacions". Aquí és important que mestres i família pensin què se'ls pot oferir per obrir-se i desenvolupar-se, i revisar la por que tenen a perdre. Quan han perdut joguines, mascotes o han viscut una pèrdua familiar, etc? Validar-la i buscar opcions per fer-los sentir més segurs. Alhora convé revisar si els adults referents també vivim així les amistats o les pèrdues, perquè moltes vegades reprodueixen els models.\nAmistats dominants? Hi ha relacions en què es dona el rol de perseguidor i de víctima. N'hi ha un/a que necessita sentir-se fort passant per sobre de l'altre/a. Aquest últim se sent feble i dependent del que necessita demostrar que és més fort. Però tots dos, en realitat, tenen inseguretats, tant el líder fort com la víctima. El primer necessita nous models de relacionar-se per retrobar el respecte cap a si mateix i cap a l'altre/a. I el que adopta el rol de víctima necessita enfortir-se però no apartant-lo, sinó donant-li estratègies i identificant allò que el debilita.\n"Quan mirem a vegades el patró educatiu d'infants amb rol dominant sovint darrere hi trobem pares i mares dominants que fomenten una criatura amb l'autoestima molt baixa i que quan es troben amb companys/es reprodueixen, en certa manera, aquest rol", explica Serra. "Però també ens trobem l'altre extrem, criatures que a casa tenen un rol dominant i curiosament quan passen a l'àrea social es queden sense eines. I és perquè a casa estan aprenent a no tenir referents que els guiïn i quan surten no reprodueixen el que han vist a casa, sinó el que han deixat d'aprendre", afegeix.\nEn tots dos casos és fonamental mirar com estan les coses a casa, revisar si hi ha rols entre adults i fills que necessiten reconduir-se perquè és molt difícil canviar el corrent de l'aigua a l'escola, per exemple, si des de la font no es canvia. "En el cas de persones dominants convé veure a casa què ho està potenciant. Què podem fer-hi tots. El problema no és del meu fill/a, no hem de buscar culpables i hem d'ocupar-nos-en", diu Serra.\nEn tots els casos és qüestió de desenvolupar estratègies de convivència, imprescindibles per als petits però també per als grans.\nPreescolar (3 - 5 anys)Aleví ( + 5 anys)AdolescentsEducacióGestió emocionalGeneral


Port Olímpic presenta dos nous establiments situats a les instal·lacions del port que amplien la seva oferta gastronòmica amb la màxima qualitat i varietat:\nCasa Sánchez, pertanyent al Grup Silvestre, es troba al moll de Gregal (11 i 12) i destaca per la frescor i qualitat dels productes amb els que treballen a la cuina.\nPer això, els seus responsables de compres tenen una gran responsabilitat i un gran repte cada dia: mantenir aquest nivell de qualitat els obliga a ser exigents per trobar el gènere més selecte de Barcelona. L'equip de cuina manté el nivell de qualitat i exquisidesa de les seves paelles, plats de peix, marisc o carns de la seva elaborada carta.\nQuaranta persones conformen la plantilla del Restaurant Casa Sánchez. Tots ells són professionals compromesos, que tenen cura cada detall i que posen el millor de si mateixos cada dia per aconseguir que les persones que acudeixen a dinar al restaurant tinguin una experiència agradable i inoblidable.\nLa prestigiosa gelateria Dino compta amb un establiment a Port Olímpic (Moll de Gregal, 8) perquè puguis gaudir del teu gelat preferit assegut en una terrassa chill-out molt acollidora i amb vistes al mar.\nDino ofereix gelats d'alta qualitat elaborats segons la tradició italiana amb ingredients excel·lents, tots naturals i escollits en els millors territoris, a través d'una minuciosa i atenta selecció.\nLa cura artesanal dels seus processos i la investigació dels seus experts gelaters, els permeten oferir experiències de plaer i gust a tots els que estimen el gelat autèntic, siguin quines siguin les seves necessitats i preferències nutricionals.


La Santjoanenca i Els Emmaskarats guanyen els primers premis del Carnaval de Platja d'Aro 2019 - Garrotxa Digital\nPlatja d'Aro - Publicat a les 9.11\nComentaris tancats a La Santjoanenca i Els Emmaskarats guanyen els primers premis del Carnaval de Platja d’Aro 2019\nLa Santjoanenca, en categoria de Carrossa Gran, i Els Emmaskarats, en la modalitat de Comparsa, són els grans guanyadors de la rua de Carnaval de Platja d’Aro que s’ha celebrat aquest dissabte. La colla de Sant Joan les Fonts i la d’Olot s’han endut els primers premis de cada categoria. Hi ha més colles de la comarca amb premi: els Alots, d’Olot, i els Gínjols d’en Bas, de Sant Esteve d’en Bas.\nLa Santjoanenca regna amb Carrossa Gran. La colla de Sant Joan les Fonts s’ha proclamat guanyadora en aquesta categoria (484 punts). Molt a prop s’ha classificat, en segon lloc, La Carnavalesca d’Olot i Castellfollit de la Roca (478 punts). La colla de Castellfollit de la Roca també ha estat reconeguda amb el tercer premi a la Millor disfressa, que han rebut de manera compartida la colla Els Al·lots, d’Olot (87 punts).\nLes abelles dels Emmaskarats envaeixen Platja d’Aro. La colla d’Olot ha aconseguit el seu millor resultat a la Costa Brava. Divendres es va endur el primer premi a Sant Feliu de Guíxols i aquest dissabte ho ha fet a Platja d’Aro (385 punts) aconseguint així el seu millor resultat. A més, també s’han endut el primer premi a la Millor disfressa, un reconeixement que han compartit amb les Petardes, de Sant Feliu de Guíxols (93 punts). En la categoria de Comparsa també hi ha una colla de la Garrotxa que s’ha endut un altre premi. Es tracta dels Gínjols d’en Bas, que s’han fet amb el tercer (312 punts).\nFes clic aquí per veure la resta de guanyadors de la rua.


Torra demana als catalans que donin suport als presos: «Ens jutgen a tots» - Diari de Girona\nTorra demana als catalans que donin suport als presos: «Ens jutgen a tots»\n?El president celebra un acte oficial de suport als encausats al Palau de la Generalitat ?Els familiars reclamen suports des d'una «energia pacífica»\nagències/ddg 31.01.2019 | 00:42\nTorra, amb representants del Govern i familiars dels presos al Pati dels Tarongers de la Generalitat. e.p.\nTorra, amb representants del Govern i familiars dels presos al Pati dels Tarongers de la Generalitat.\nEl president de la Generalitat, Quim Torra, va demanar als catalans que donin suport als presos sobiranistes davant del seu imminent trasllat pel judici de l'1-O, i va reclamar fer-ho amb fermesa i serenitat: «Al cap i a la fi, ens jutgen a tots». Ho va dir en una declaració des del Pati dels Tarongers del Palau de la Generalitat, convocada per reivindicar els presos sobiranistes abans que deixin les presons de Catalunya per anar als centres penitenciaris de la Comunitat de Madrid, un trasllat previst per a aquest divendres.\nTorra va assegurar que els líders independentistes encausats afronten el judici amb la consciència neta i tranquil·la d'haver fet allò que havien de fer, i va criticar que el procés judicial «és una vergonya que el Regne d'Espanya haurà d'afrontar durant molts anys». Va considerar que els presos van fer un sacrifici immens que ara ha de ser correspost pels catalans: «Que trobin al nostre poble la fermesa i la serenitat que mereixen. Corresponguem-los i estiguem a l'altura del moment històric que ens ha tocat viure».\n«Sapiguem donar-los el suport que necessiten», va concloure el president català, que va tornar a exigir la seva absolució perquè puguin tornar a casa amb les seves famílies després de, en alguns casos, més d'un any de presó preventiva. En representació dels familiars presos va parlar Meritxell Lluís, esposa de l'exconseller Josep Rull, que va expressar un «profund agraïment» als ciutadans i a les institucions de Catalunya pel suport rebut. Com Torra, va demanar als ciutadans que actuïn amb fermesa i serenitat davant l'imminent trasllat, i sempre des del pacifisme: «Ajudeu-nos a donar-los tots l'energia pacífica en el moment del seu trasllat».\nEl judici i el ple\nEl president del PPC, Alejandro Fernández, considera que si el ple del Parlament previst per als dies 6 i 7 de febrer no es fa a causa de la vaga general convocada per alguns sindicats amb motiu de l'inici del judici de l'1-O, «serà una gravíssima irresponsabilitat».


Al teu fill/a li desborden les emocions? Potser és una persona altament sensible – Sindicat de Pares\n6 octubre, 2020 /0 Comments/in Homecat, Inici, La Família, Miscel-lània, Per Autor /by SdP\nAl Sindicat de Pares arriben moltes consultes sobre nens altament sensibles. “Tots” tenim un a casa o a prop i, la resposta és: més sensibilitat ha de compensar-se amb més sensibilitat, més atenció i més afecte. Abans eren nens malcriats, ara sabem que són més sensibles que uns altres i també que sofreixen més. Ens ha agradat molt el tractament del tema en Gestionando Hijos. Us recomanem el post de Marina Borràs.\nPot ser que alguna vegada hagis sentit el concepte de «persones altament sensibles». Què significa això? És una cosa dolenta, una patologia? Es degut a uns pares massa permissius o consentidors?\nTots coneixem a algú que ens dóna la sensació que les emocions li desborden, li emboliquen, fins i tot li sobrepassen. Aquesta persona que és capaç de sentir-ho tot d’una forma molt intensa, tant el propi com l’aliè, perquè té una facilitat tremenda per a empatitzar amb els altres. Us sona això? Pot ser que aquest algú súper sensible sigui el teu fill o la teva filla, però com reconèixer si encaixa dins d’aquesta mena de persones?\nEn aquest article et comptarem quines són les característiques dels nens i nenes altament sensibles, no amb la intenció de penjar-los una etiqueta, sinó perquè, entenent per què es comporten d’una determinada manera, puguem oferir-los un tracte i una educació que tingui en compte totes les seves individualitats.\nLa psicòloga Úrsula Perona ens explica que «l’alta sensibilitat és un tret que està relacionat amb el sistema nerviós central i la sensibilitat amb la qual les persones perceben l’entorn, els estímuls, processen la informació, i experimenten o expressen les emocions».\nElaine Aron, doctora i investigadora en psicologia, descriu 4 trets principals que tenen les persones altament sensibles:\nEl processament d’informació i la presa de decisions:\nEls nens i nenes altament sensibles tenen un nivell de processament de la informació molt elevat, com ens explica Úrsula, «això vol dir que són persones que tendeixen a tenir una certa tensió mental, pensar molt les coses abans de fer-les, i enfront del patró de pensament de ‘penso, actuo i, en funció dels resultats, corregeixo’, aquestes persones el que fan és pensar molt i després actuar».\nAixò pot comportar que els costi prendre decisions, que siguin excessivament remugants o fins i tot obsessius.\nLa manera d’experimentar les emocions, pròpies i alienes de les persones altament sensibles:\nÚrsulaPerona assenyala també que aquestes persones tenen una gran sensibilitat a l’hora d’experimentar les emocions pròpies, però també de percebre les emocions alienes: són nens/as molt empàtics. «I això s’ha demostrat amb imatges de neuroimatge, s’han fet escàners en el cervell, tomografies automatitzades en les quals es veu l’activitat cerebral, i són nens/as que tenen molt estimulades les àrees del cervell on se situen les neurones mirall, que són les que ens fan percebre els estats emocionals dels altres», aclareix la psicòloga.\nA més, Úrsula també apunta que «al mateix temps, qualsevol estímul de l’exterior és experimentat d’una manera molt intensa, amb la qual cosa tot els afecta més, i a l’hora d’expressar-lo també poden ser nens més reactius: si ploren, ploren amb molta intensitat; si estan alegres, estan molt alegres; si s’enfaden pot ser una gran explosió…».\nLa manera de percebre els estímuls sensorials:\nHi ha una altra característica que està relacionada amb la subtilesa a l’hora de rebre els estímuls sensorials: olor, tacte, oïda, vista, gust… tenen una finesa sensorial que, al seu torn, fa que siguin més fàcilment pertorbables, perquè tot el que ve de fora és percebut de forma molt intensa.\nÚrsula Perona, ens explica que, per exemple, «en un nado veuríem això si es desperta molt fàcilment, si es pertorba al mínim soroll… i moltes vegades atribuïm això, de forma equivocada, al fet que si és un nen puntimirat, o massa acaronat…, i no té res a veure amb això».\nA més, la psicòloga afegeix que «quan pensem que fent això el nostre fill/a ens manipula o vol molestar-nos, estem molt equivocats. Pensem que si està a gust dormint, la qual cosa vol i necessita és continuar dormint, no té cap necessitat o interès de despertar-se davant el mínim soroll o 50 vegades a la nit, és perquè és molt sensible als canvis».\nLa sobreexcitació en nens/as altament sensibles:\nCom ens explica Úrsula, la quarta característica seria la sobreexcitació. «Aquestes persones perceben tot el que ocorre i el que senten d’una manera tan intensa que pot resultar desbordant».\nPer exemple, els nens/as altament sensibles sovint presenten un caràcter més introvertit o més tímid quan són petits. També solen presentar gust per les arts i una gran creativitat, a causa d’aquesta sensibilitat especial i aquesta capacitat per a expressar-se a través de l’art.\n«Amb freqüència, a causa d’aquesta facilitat per a preocupar-se per qüestions transcendentals, poden aparèixer preguntes, preocupacions…, sobre temes existencials, que a priori que no associaríem a nens petits, com podrien ser les guerres, el sentit de la vida, la maldat…», assenyala la psicòloga.\nEn definitiva, «tenim un perfil de nens molt emocionals, sensibles, empàtics, creatius, i amb una capacitat per a processar la informació i decidir basada en l’anàlisi. Això es deu al fet que són capaços d’integrar la informació sensorial amb esdeveniments del passat a l’hora de prendre decisions«, explica Úrsula Perona.\nQuè hem de fer les mares i pares si tenim un fill/a altament sensible?\nA aquesta pregunta, Úrsula Perona ho té clar: «El primer és entendre«. A més, afegeix que «quan comprens d’on prové el comportament del nen/a, canvia completament el teu comportament. Jo advoco per una paternitat conscient, sent conscient de per què el teu fill es comporta així, l’educaràs d’una altra manera, amb més paciència».\n«En l’educació fallem quan atribuïm erròniament els comportaments dels nostres fills. No obstant això, si entenem que està desbordat per les emocions o molt preocupat per alguna cosa que li està passant, això és el que fa as comporti d’una determinada manera, podrem ser comprensius, donar-li contenció emocional, li acompanyarem en el que li està passant… Aquesta és la clau», conclou Úrsula.\nTags: emocions, empatia, nens altament sensibles\nOcupació, teletreball i tornada a l’escola Donem suport a la campanya “Més Lliures, Més Plurals, Més Iguals&#...


Castelli Tutto Nano Negre comprar i ofertes a Bikeinn\nCompra aquest producte i guanya 114 CoINNs / $ 1.25\nDescripció Castelli Tutto Nano\nEl bibshort és excel·lent en totes les condicions possibles\nEl nou teixit Nano Flex 3G és excepcionalment càlid i suau, encara amb una millor protecció contra la pluja\nCostures reduïdes per millorar el confort i l’ajustament\nLes tires de pit de malla no contenen humitat\nCoixí KISS Air2 per a un confort llarg\nInserció reflectant al final de la cama\nLogotips en relleu per a la durabilitat\nPes: 278 g\nQuè et sembla trobar el Castelli Tutto Nano a aquest preu? No és increïble? No busquis més i compra’l avui mateix a la teva botiga de ciclisme bikeinn. Equipa’t bé i disfruta al màxim de l’esport amb els productes Castelli. I el millor de tot és que tots els productes de la categoria de Roba home estan al millor preu del mercat.\nCaracterístiques Castelli Tutto Nano